

tájékoztató

**ügyfélszolgálati eljárás keretében történő**

**adatok kezeléséről**

Budapest főváros levéltára

# tájékoztató

## preambulum

**Budapest Főváros Levéltára** (továbbiakban: Levéltár vagy BFL) ügyfélszolgálati eljárás során kezelt személyes adatok kezeléséről.

A Levéltár, mint személyes adatok kezelője (a továbbiakban úgyis, mint: Adatkezelő) a jelen nyilatkozatával tájékoztatja az érintetteket az ügyfélszolgálati eljárás keretében végzett adatkezelési gyakorlatáról, a kezelésébe került személyes adatok védelme érdekében megtett intézkedéseiről és az érintettek jogorvoslati lehetőségeiről.

A jelen adatkezelési tájékoztató az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR) 13. cikkének rendelkezésein, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), annak különösen 14.§ (a) pontján ill. 16. §-án alapul, amely szerint az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és (amennyiben van) az adatfeldolgozásra jogosult személyéről, az adatkezelés időtartamáról, az esetleges adattovábbításról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

A tájékoztatóban lévő fogalmakhoz tartozó értelmező rendelkezésekről az általános adatvédelmi rendelet 4. cikke és az Infotv. 3. §-a rendelkezik.

**Az adatkezelésre vonatkozó jogszabályok**

* A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (továbbiakban: GDPR vagy általános adatvédelmi rendelet),
* az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.),
* a köziratokról, a közlevéltárakról és a magánlevéltári anyag védelméről szóló 1995. évi LXVI. tv. (továbbiakban: Ltv.),

**Érintettek köre:** egyedi adatról tájékoztatást kérő természetes személy, nem természetes személy esetén annak képviselője, a tájékoztatásban szereplő természetes személyek.

## adatkezelő adatai

| Neve: | Budapest Főváros Levéltársa |
| --- | --- |
| Képviseli | dr. Kenyeres István főigazgató |
| Székhelye: | 1139-Budapest, Teve utca 3-5. |
| Kapcsolattartási adatok |  |
| Telefon | +36-1-298-7500 |
| E-mail cím: | titkarsag@bparchiv.hu |
| Adatkezelő honlapjának elérhetősége: | [www.bparchiv.hu](http://www.bparchiv.hu) |
|  |  |

## adatvédelmi tisztviselő

| Neve: | dr. Kaveczki Andrea |
| --- | --- |
| E-mail cím: | adatvedelem@bparchiv.hu |

## A Kezelt adatok köre, az adatkezelés célja és jogalapja

|  |
| --- |
| **Adatkezelés célja:** A Ltv. 27. § (1)-(1a) bekezdéseiben rögzített, a Levéltár részére előírt egyedi adatról ügyfélszolgálat keretében történő tájékoztatás teljesítése, avagy megtagadása, amelyhez szükséges az adatszolgáltatást igénybe vevők egyértelmű azonosítása. |
| **Kezelt személyes adatok köre:** | **Adatkezelés jogalapja:** |
| Az ügyfélszolgálaton személyes megjelenés vagy levélben/elektronikus úton történő megkeresés esetén, általános ügyben:Az adatot kérelmező neve, anyja neve, születési helye, ideje, lakcíme, személyazonosságot igazoló okmány száma.A keresendő személy neve, születési helye és ideje, anyja neve, lakcíme, személyazonosságot igazoló okmány száma. | A személyes adatok kezelése **a GDPR 6. cikk (1) bekezdés e) pontja** alapján az adatkezelőre ruházott közfeladat ellátása alapján történik, amelyet Ltv. 27. § (1)-(1a) bekezdései alapoznak meg. |

Az ügyfélszolgálaton használt űrlapoknál:

Tanulóidő igazolása esetében: a keresendő személy neve, anyja neve, születési helye és ideje, állandó lakcíme, személyazonosságot igazoló okmány száma, telefonszáma, megbízás esetén megbízott adatai (név, személyazonosságot igazoló okmány száma)

Munkaviszony igazolása esetében: a keresendő személy neve, anyja neve, születési helye és ideje, állandó lakcíme, személyazonosságot igazoló okmány száma, telefonszáma. Megbízás esetén megbízott adatai (név, személyazonosságot igazoló okmány száma).

Házasságfelbontási ügyek esetében (bírósági polgári peres irat): a kérelmet benyújtó személy neve, anyja neve, születési helye és ideje, állandó lakcíme, személyazonosságot igazoló okmány száma, telefonszáma, a feleség neve, leánykori neve, anyja neve, születési helye és ideje, a férj neve, anyja neve, születési helye és ideje, váláskori lakcím, kiegészítve az eljáró bíróság nevével és a házasság felbontásának évével. Megbízás esetén megbízott adatai (név, személyazonosságot igazoló okmány száma).

Hagyatéki ügy esetében: a kérelmező neve, az ügyben szereplő személlyel való rokoni fok megjelölése, a kérelmet benyújtó állandó lakcíme, telefonszáma, személyazonosságot igazoló okmány száma, megbízás esetén a megbízott adatai (név, szig. szám). A kérelmező által megadottan: az elhunyt neve, az elhunyt anyjának neve, az elhunyt elhalálozásának pontos dátuma, az elhunyt utolsó állandó lakcíme, végrendelet esetén az ügyben szereplő személyek neve.

Építési engedélyezési határozat (építési- és használatbavételi engedély) esetében: a kérelmet benyújtó neve, állandó lakcíme, postacíme, telefonszáma, e-mail címe, az érintett ingatlan korabeli címe, helyrajzi száma, építtetőjének neve, az építmény jellege, megbízás esetén megbízott adatai (név, személyazonosságot igazoló okmány száma).

Hadigondozási eljárás esetében: a kérelmező neve, anyja neve, születési helye és ideje, állandó lakcíme, személyazonosságot igazoló okmány száma, telefonszáma, megbízás esetén a megbízott adatai (név, szig. szám) kiegészítve az elesett vagy hadifogságban elhunyt vagy hadirokkant személy adataival.

**A tájékoztatási kérelemhez csatolni kell a kérelmező nyilatkozatát, hogy a megismert egyedi adatokat kizárólag a kérelemben meghatározott célból használja fel. A nyilatkozat hiányában vagy hiányos nyilatkozat esetén a tájékoztatási kérelem teljesítését a Levéltár megtagadja**.

## A személyes adatok forrása

A BFL által kezelt személyes adatok az Érintettektől származnak, illetve a keresett személyek esetén a levéltári anyagban találhatóak.

Az Adatkezelő nem hoz kizárólag automatizált adatkezelésen – ideértve a profilalkotást is – alapuló olyan döntést, melynek hatálya kiterjedne az Érintettre, avagy a kutatás során az Érintettre nézve joghatással járna.

## A személyes adatok címzettjei

A kezelt személyes adatokat a BFL nem továbbítja.

Az Adatkezelő harmadik országba vagy nemzetközi szervezet részére nem továbbít személyes adatokat.

Az érintettek által megadott személyes adatokhoz kizárólag az Adatkezelő arra kifejezetten feljogosított munkatársai férhetnek hozzá.

## Személyes adatok tárolásának ideje

Az adatkezelés időtartama az adatkezelési célokhoz kapcsolódik.

A személyes adatokat a közfeladatot ellátó szervek iratkezelésére vonatkozó jogszabályi követelmények szerint iktatja, és az iktatott iratok között a mindenkor hatályos irattári tervben meghatározott selejtezési időig, illetve – ennek hiányában – levéltárba adásáig kezeli. Ezt követően az Ltv. szerint levéltárba adandó iratokban foglalt adatok kivételével az Adatkezelő az adatot törli (iratokat selejtezi).

Az adatok (iratok) a Levéltár hatályos Iratkezelési Szabályzat és Irattári terve alapján a levéltárba adandó iratokban foglalt adatok kivételével a BFL az adatot törli (iratokat selejtezi), illetve a levéltárba adással a személyes adatok kezelése a BFL-nél a mindenkor hatályos levéltári jogszabályok alapján történik.

## Adatbiztonsági intézkedésekről szóló tájékoztatás

Adatkezelő önkormányzati költségvetési szerv, amelynek működése szabályozott, az irattározás rendjére és az informatikai rendszer(ek) működésére belső szabályozásokat és kontrollokat alkalmaz.

Adatkezelő gondoskodik a birtokába kerülő személyes adatok biztonságáról, megteszi továbbá azokat a technikai és szervezési intézkedéseket és kialakította azokat az eljárási szabályokat, amelyek az Infotv., a Rendelet, valamint az egyéb adat- és titokvédelmi szabályok érvényre juttatásához szükségesek.

Adatkezelő megfelelő intézkedésekkel, szerverszintű és alkalmazásszintű védelmi eljárásokkal gondoskodik arról, hogy informatikai rendszere és hálózata egyaránt védett legyen a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgáltatáskieséshez vezető támadások ellen.

Az adatok kezelését kizárólag a BFL erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak, valamint a döntési eljárásban résztvevők jogosultak.

A BFL a személyes adatokat a székhelyén található szervereken és az irattárában tárolja. A BFL munkatársai megakadályozzák, hogy illetéktelen személyek jussanak be minden olyan helyiségbe, ahol adatkezeléssel, adatszolgáltatással kapcsolatos feladat ellátására kerül sor.

A BFL minden észszerűen elvárható technikai és szervezési intézkedést megtesz annak érdekében, hogy a személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

## Az érintett adatkezeléssel kapcsolatos jogai

Az érintett – az Adatkezelő adati részben megjelölt elérhetőségeken – kérheti:

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),
5. valamint tiltakozhat a személyes adatainak kezelése ellen.

**Az érintett kérelmére a BFL**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben a BFL bizonyítani tudja, hogy az érintett kérelme megalapozatlan vagy túlzó a BFL költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a BFL ezt rendelkezésre bocsátja. Az érintett által kért további másolatokért a BFL adminisztratív költségeken alapuló ésszerű mértékű díjat számíthat fel.
* A BFL az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**A BFL**

* a személyes adatot **törli**, ha kezelése jogellenes, ha az adatkezelés célja megszűnt, ha a személyes adatokat a BFL-re vonatkozó jogi kötelezettség teljesítése érdekében törölni kell. A törlési kérelmet a BFL abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben a BFL a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

Az érintett személyes adatok helyesbítésére, törlésére, korlátozására, vonatkozó kérésére a BFL indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben a BFL nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

A BFL a helyesbítésről, az adatkezelés korlátozásáról és a törlésről az érintettet értesíti kivéve, ha ez lehetetlennek bizonyul, vagy aránytalanul nagy erőfeszítést igényel.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

cím: 1055 Budapest Falk Miksa utca 9-11. postacím: 1363 Budapest Pf. 9.

e-mail: ugyfelszolgalat@naih.hu  honlap: [www.naih.hu](http://www.naih.hu)

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint a BFL a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.

* **Kártérítéshez való jog, sérelemdíj**

Ha a BFL az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük, írjon az alábbi e-mail címre:**

adatvedelem@bparchiv.hu

Hatályos: 2024. november 1.